Hy vertel dat hy Maandagmiddag oudergewoonte die pad van sy kantoor in Sandton na sy huis in Edenvale aangedurf het. Hy ry altyd deur Alexandra op pad huis toe en sê hy het in die meer as sewe jaar wat hy hierdie roete ry nog nooit enige misdaad in dié woonbuurt sien afspeel nie.
Nadat die motoris weer sy rekenaar in die pad opgetel het, het hy net vinnig ŉ paar woorde met Damhuis gewissel voordat hy in sy voertuig geklim en verder gery het.
Die bestuurder het egter later op die YouTube-video van die voorval afgekom en daar vir Damhuis behoorlik bedank vir sy heldedaad om die grypdief te keer.
“My vriend, ek was die man in die kar en ek wil jou opreg bedank dat jy ingegryp het. Ek is jammer ek het jou nie gister bedank nie. Ek was ŉ bietjie in skok. Ek het uiteindelik oor hom (en ongelukkig ook my skootrekenaar) gery met die kar. Die duik in die kar is ŉ klein prys om te betaal vir my veiligheid en beskerming. Mag God jou ryklik seën,” het die bestuurder geskryf.
Damhuis sê hy het nog nie self met die motoris gepraat nie, maar waardeer wel die boodskap wat hy onderaan die video geplaas het. “Ek dink hy was baie geskok net ná die voorval gebeur het. Ek het gisteraand nadat ek na die video gekyk het ook gedink hy het dalk nie onmiddellik besef dat ek hom gehelp het nie. Motorfietse ry mos maar altyd so tussendeur die motors, so hy het dalk gedink ek het per ongeluk die man raakgery,” sê hy.
“Ek voel wel baie sleg oor die duik in sy motor! Dit was nooit my bedoeling om sy voertuig te beskadig nie, so dit is vir my sleg.”
En sal hy van nou af ŉ ander roete huis toe kies? “Nee wat. Ek geniet dit altyd om deur Alex te ry. Dit sal maar altyd my roete bly.”
Dankie vir die man op die motorfiets. Net jammer die slagoffer lyk nie baie dankbaar nie….seker maar die skok van die voorval.
Miskien het die bestuurder van die motor onsekerheid gehad of die motorfietsryer dalk deel was van die diefstal of nie…kan hom nie blameer daarvoor nie. Hy het ten minste die man na die tyd bedank.
@Jennifer, net die feit dat jy daai vraag vra, dui daarop dat ons land behoorlik in sy kanon is. As jy as landsburger nie eers meer die vryheid het om met jou venster oop te ry nie, watse vryheid het jy dan. SIEK land waarin ons bly.
Dit is duidelik die ou wou die rekenaar nie meer hê nie, lyk amper vies toe dit terug gegee word. Maar in elk geval Anton jy is ‘n yster!
dankie vir die motorfiets ryer. Die motor bestuurder los so wragties weer die deur oop om die Laptop te kry. Ek klim nie uit my motor as ek nie sluit nie. Al loop ek net na die voorkant van my motor of na die agterkant om te sien of my lig werk. Skelms is oral en vinniger as wat jy dink. Hulle is konfyt in skelmstreke, dis in gebore
Die motoris het vir Anton deeglik bedank en verduidelik hy was in skok nadat hy die video op you tube gesien het
Ek hoop net daai bestuurder het n les geleer dat jy nie meer het oop vensters en ongesluite deure ry nie, nie in hierdie land nie miskien iewers oorsee dalk maar nie in die rowernes waarin ons bly nie. n Medalje vir daardie motorfiets ryer hy verdien groot dankie vir sy dapperheid
Ek merk dat die man nie vreeslik dankbaar is om sy tas terug te kry nie! Jimme waar is ordentlikheid heen?
Regtig waar sit jou goed op die stoel in die kar, het hy nie ‘n kattebak nie? jy soek mos nou vir moeilikheid. En jy kon ordentlik dankie gese het!
Mense as julle mooi die berig lees sal julle sien dat die man die redder baie mooi na die tyd danksie gese het.
Koos1 ek stem saam met jou. Ek raak kinderlik ongelukkig as mens kommentare lees en jy kan duidelik sien die mense het nie die volle berig ordentlik gelees nie. Dan wil hulle onnodig lelike kommentaar lewer. Lees is ‘n kursus. Wens die mense wil reg kom. Meeste van hulle lees ook nie die ander kommentaar wat gelewer is nie, want dan sou hul sien die man is bedank, maak nie saak wanneer nie.
Ek het nie baie respek vir Bikers nie maar knap gedaan kan almal nie maar soos jy wees nie!!! Meeste van die bikers is ongeskuk en weet nie eers hoe om dankie te se as hulle verny jou ry as jy uit jou baan uit gaan nie. Ek doen dit nie meer nie, veral die wat so aan die clubs behoort! Kom in ‘n kuier plek in en neem oor.